La delegació de Joventut presenta este divendres activitats prèvies al Festival Mangetsu
30 de gener 2020

La delegació de Joventut presentarà demà, 31 de gener, de 17 a 21 hores, una activitat prèvia del Festival Mangetsu. Este acte, que es realitzarà al Centre Cultural Mario Monreal, forma part del programa d'oci alternatiu Lluna Plena i té l'objectiu d'oferir als jóvens majors de 14 anys tallers, activitats, concursos i tornejos perquè els interessats coneguen de prop este festival de cultura japonesa que es realitza cada any al municipi.  

  

La presentació començarà a les 17 hores amb l'assistència de l'autora del cartell del Festival Mangetsu, Estrella Fuzhen, que estarà signant cartells per a qui desitge tindre un record del festival. A partir de les 18 hores començaran els tallers. En primer lloc es realitzarà el de K-Pop, una modalitat de ball coreà. Seguidament, a les 19 hores, tindrà lloc el taller de dibuix manga, un dels més sol·licitats durant els dies en què se celebra el festival, i el concurs ‘Endevina el opening’, sobre les principals sèries manga i anime.

  

A més, s'han organitzat tornejos de Tekken, a les 19.30 hores, d'altres videojocs, màquines recreatives (arcade), futbolí, tenis de taula o altres activitats com el K-Pop random o un karaoke. Totes les activitats són gratuïtes i no és necessària inscripció prèvia.

  

![](/media/52weqedq/31c_lluna-plena-mangetsu-1.jpg)  

  

​

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-joventut-presenta-este-divendres-activitats-previes-al-festival-mangetsu/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-joventut-presenta-este-divendres-activitats-previes-al-festival-mangetsu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-joventut-presenta-este-divendres-activitats-previes-al-festival-mangetsu/ "Linked In")
*   [](mailto:?body=https://aytosagunto.es/va/actualitat/la-delegacio-de-joventut-presenta-este-divendres-activitats-previes-al-festival-mangetsu/)